Diari Oficial de la Generalitat Valenciana


Sumari del DOGV 6811, del 05-07-2012 (2012/6617)

Informació pública del projecte de reparcel·lació amb imposició de quotes d'urbanització i del text refós del projecte d'urbanització del sector 14-SU-I de Castelló.
---------------------------------------------------------------------------------------------------------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/6617


Data del document
:   27-06-2012

Organisme emissor
:   Agrupació d'Interés Urbanístic la Pedrera

Tipus de document
:   Anunci

Descriptors 

:   * Castelló de la Plana
    * pla d'urbanisme
    * empresa privada

Informació pública del projecte de reparcel·lació amb imposició de quotes d'urbanització i del text refós del projecte d'urbanització del sector 14-SU-I de Castelló.  
 [2012/6617]  
L'Agrupació d'Interés Urbanístic la Pedrera de Castelló, en la seua condició d'agent urbanitzador designat per acord del Ple de l'Ajuntament de Castelló de la Plana, de data 27 de setembre de 2007, amb CIF X11321083 i domicili a Vinaròs, finca la Parreta, km. 4.4, ctra. Vinaròs-Saragossa, ha formulat text refós del projecte d'urbanització i projecte de reparcel·lació i imposició de quotes d'urbanització relatius a l'àmbit del sector 14-SU-I de Castelló.  
En aplicació del que s'ha establit per al projecte de reparcel·lació en l'article 416 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig del Consell, en relació amb l'article 177.1.a de la Llei 16/2005, de 30 de desembre, de la Generalitat, Urbanística Valenciana (DOGV número 5167, de 31 de desembre de 2005), i de conformitat amb el que s'ha establit per al projecte d'urbanització en l'article 154 de l'esmentada llei, en relació amb l'article 346 i següents del reglament també esmentat, informa a tots els interessats i sotmet a informació pública per un termini d'un mes a comptar des de la publicació d'aquest anunci en el Diari Oficial de la Comunitat Valenciana:  
1. El projecte de reparcel·lació amb imposició de quotes d'urbanització i el text refós del projecte d'urbanització del sector 14-SU-I de Castelló que han sigut presentats a l'Ajuntament de Castelló de la Plana a fi de reparcel·lar i urbanitzar els terrenys inclosos en l'esmentat sector.  
2. El projecte de reparcel·lació amb imposició de quotes d'urbanització i el text refós del projecte d'urbanització i els documents que s'hi adjunten han sigut protocol·litzats en la notaria A, F&S, (notari Antonio Arias Giner), sítia a la plaça de Cardona Vives, núm. 10, de Castelló de la Plana.  
3. Un exemplar de l'esmentat text refós de projecte d'urbanització ha sigut depositat, amb data 28 de novembre de 2011, a l'Ajuntament de Castelló de la Plana, Registre d'Entrada 69894.  
4. Un exemplar d'aquest projecte de reparcel·lació i imposició de quotes d'urbanització ha sigut depositat, amb data 30 de maig de 2012, a l'Ajuntament de Castelló de la Plana, Registre d'Entrada 34931.  
  
5. En el termini d'un mes, a comptar des de la publicació en el Diari Oficial de la Comunitat Valenciana, qualsevol persona podrà comparéixer en la notaria A, F&S, (notari Antonio Arias Giner) i obtindre còpia, total o parcial i a costa seua, de l'acta que conté la protocol·lització de l'esmentat projecte de reparcel·lació amb imposició de quotes d'urbanització, text refós de projecte d'urbanització i documentació complementària o sol·licitar-ne l'exhibició.  
6. Igualment, es podrà consultar l'esmentada documentació, així com l'expedient administratiu, a l'Ajuntament de Castelló de la Plana els dies hàbils en horari d'atenció al públic.  
7. En el mencionat termini d'un mes podran presentar-se, tant davant de l'esmentada notaria A, F&S, com davant de l'Ajuntament de Castelló de la Plana, les al·legacions que es consideren oportunes.  
De la mateixa manera, els propietaris podran realitzar aquelles actuacions a què es refereix l'article 174.7 i 174.8 i altres procedents de l'esmentada Llei Urbanística Valenciana.  
Així mateix, expressament es fa constar que el present anunci es dirigeix, als efectes del compliment de l'article 59.5 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts així com a aquells amb direcció desconeguda o insuficient per a practicar la notificació o aquells a qui no consta que hagen rebut l'avís enviat.  
  
  
Castelló de la Plana, 27 de juny de 2012.- El president: José Monterde Gual.